Diari Oficial de la Generalitat Valenciana


Sumari del DOGV 9493, del 20-12-2022 (2022/12992)

ORDRE 36/2022, de 15 de desembre de 2022, de la Conselleria de Justícia, Interior i Administració Pública, per la qual es convoquen proves selectives d'accés als cossos i escales pertanyents al subgrup A2, sector administració general i especial, promoció interna i persones amb diversitat funcional, pel sistema de concurs oposició, per a cobrir les places previstes en l'annex III del Decret 69/2022, de 27 de maig, del Consell.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9493

Data del DOGV
:   20-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12808


Data del document
:   15-12-2022

Organisme emissor
:   Conselleria de Justícia, Interior i Administració Pública

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

ORDRE 36/2022, de 15 de desembre de 2022, de la Conselleria de Justícia, Interior i Administració Pública, per la qual es convoquen proves selectives d'accés als cossos i escales pertanyents al subgrup A2, sector administració general i especial, promoció interna i persones amb diversitat funcional, pel sistema de concurs oposició, per a cobrir les places previstes en l'annex III del Decret 69/2022, de 27 de maig, del Consell. [2022/12442]  
Mitjançant el Decret 69/2022, de 27 de maig, del Consell, es van adaptar les ofertes d'ocupació pública de 2020 i 2021 per al personal de l'Administració de la Generalitat, aprovades i pendents de convocatòria, en execució de la Llei 20/2021, de 28 de desembre, de mesures urgents per a la reducció de la temporalitat en l'ocupació pública.  
El seu annex III recull 739 places, i s'estableix com a sistema de selecció el de concurs oposició, de les quals 52 places corresponen als cossos i escales pertanyents al subgrup A2 objecte de la present convocatòria.  
L'article 7 d'aquest estableix que els terminis per a publicar les convocatòries i resoldre els corresponents processos selectius seran els que estableix la Llei 20/2021, de 28 de desembre, de mesures urgents per a la reducció de la temporalitat en l'ocupació pública. En concret, les convocatòries han de publicar-se abans del 31 de desembre de 2022 i la data límit de finalització de tots els processos d'estabilització haurà de tindre lloc abans del 31 de desembre de 2024.  
  
Per part seua, mitjançant Acord de 5 d'agost de 2022, del Consell, es va ratificar l'acord de la Mesa Sectorial de la Funció Pública, per al desenvolupament de l'oferta d'ocupació pública per a reduir la temporalitat en l'ocupació pública que aprova el Decret 69/2022, de 27 de maig, del Consell. Mitjançant aquest acord s'estableixen els criteris que han de regir en aquestes convocatòries.  
De conformitat amb el que estableix el Decret 69/2022, i en exercici de les atribucions que confereix la Llei 4/2021, de 16 d'abril, de la funció pública valenciana (d'ara en avant, LFPV), i vista la proposta de la Direcció General de Funció Pública,  
  
  
ORDENE  
  
Primer  
Convocar proves selectives d'accés als cossos i escales pertanyents al subgrup A2, sector administració general i especial, promoció interna i persones amb diversitat funcional, pel sistema de concurs oposició, per a cobrir 52 llocs de treball de l'annex I.  
  
Segon  
La present ordre es regirà pels criteris que estableix l'Acord de 5 d'agost de 2022, del Consell, pel qual es ratifica l'acord de la Mesa Sectorial de la Funció Pública, per al desenvolupament de l'oferta d'ocupació pública per a reduir la temporalitat en l'ocupació pública que aprova el Decret 69/2022, de 27 de maig, del Consell (DOGV 9408, 19.08.2022).  
  
Bases de les convocatòries  
  
1. Objecte de les convocatòries  
Les presents convocatòries tenen per objecte seleccionar el personal, mitjançant el sistema de concurs oposició, per a cobrir 52 llocs de treball dels cossos i escales pertanyents al subgrup A2, sector administració general i especial, que hauran de ser convocats per promoció interna, persones amb diversitat funcional i persones amb malaltia mental.  
D'acord amb el que assenyala el Decret 69/2022, es reservarà 1 lloc per a persones amb diversitat funcional.  
1.2. En el cas que, a conseqüència de l'execució de l'oferta o les ofertes d'ocupació pública en què es fonamenta la publicació d'aquesta ordre, es convoquen per torn lliure llocs idèntics als inclosos en aquesta convocatòria, només es podrà concórrer a un dels torns convocats, i serà motiu d'exclusió la presentació de sol·licituds als dos torns, per la qual cosa s'haurà d'optar per un d'aquests.  
1.3. Els llocs de promoció interna que queden sense cobrir s'acumularan als llocs reservats per a persones amb diversitat funcional i viceversa.  
1.4. Els llocs de treball que queden sense cobrir pel torn de promoció interna, després de finalitzar el corresponent procés selectiu, no seran acumulables a les corresponents convocatòries d'estabilització.  
  
1.5. De conformitat amb la lletra f de l'apartat 2 de l'article 61 de l'LFPV, la distribució percentual dels sexes en el cos i, si és el cas, escala, agrupació professional funcionarial, agrupació de llocs de treball o grup professional objecte de la present convocatòria, en la data de publicació de la corresponent oferta, és la que estableix l'annex II.  
  
  
2. Condicions generals de les persones aspirants  
2.1. Per a l'admissió a aquestes proves selectives, les persones aspirants hauran de reunir, a més de les condicions que preveu l'article 56 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic, en relació amb l'article 62 de l'LFPV, els requisits següents:  
  
2.1.1. Ser personal funcionari de carrera de l'Administració de la Generalitat dels cossos o escales als quals fa referència el present apartat per a cadascuna de les modalitats i haver prestat serveis efectius durant almenys dos anys en el cos o l'escala des del qual s'accedeix, tal com estableix l'article 135 de l'LFPV.  
Les modalitats d'accés a la promoció interna tindran, en cada cas, la procedència següent:  
- Promoció interna vertical: prevista per al personal funcionari de carrera que ascendisca des d'un cos o escala d'un subgrup, o grup de classificació professional, en el cas que aquest no tinga subgrup, a un altre superior.  
- Promoció interna horitzontal: prevista per al personal funcionari de carrera que pertanga a un altre cos o escala del mateix subgrup de classificació professional.  
2.1.2. Estar en possessió del títol especificat en l'annex I per a cadascun dels cossos, escales o agrupació professional funcionarial convocats o complides les condicions per a obtindre'ls abans de la finalització del termini de presentació de sol·licituds i disposen del certificat que ho acredite.  
No obstant això, segons el que estableix l'apartat 2 de la disposició derogatòria única de l'LFPV, mentre no finalitzen els procediments selectius que s'hi preveuen, es manté vigent la disposició transitòria quinzena de la Llei 10/2010, de 9 de juliol, d'ordenació i gestió de la funció pública valenciana, de manera que s'estén l'excepció que s'hi preveu als procediments selectius corresponents a les ofertes d'ocupació pública dels exercicis 2017-2021 i els processos d'estabilització d'ocupació temporal que regula la Llei 20/2021, de 28 de desembre, de mesures urgents per a reduir la temporalitat.  
  
Les persones aspirants amb titulacions obtingudes en l'estranger han d'acreditar que estan en possessió de la corresponent credencial d'homologació o, si és el cas, del certificat d'equivalència corresponent. Aquest requisit no serà aplicable als aspirants que hagen obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret de la Unió Europea.  
2.1.3. Podran optar als llocs reservats per a persones amb diversitat funcional les persones aspirants que complisquen els requisits anteriors i acrediten un grau de diversitat funcional igual o superior al 33 %, aspecte que han de formular expressament en la sol·licitud de participació seguint les instruccions que estableix la base 4.  
2.2. Les condicions per a l'admissió a la prova s'han de reunir en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.  
2.3. L'administració podrà requerir, en qualsevol moment, les persones aspirants perquè acrediten el compliment dels requisits exigits per a la seua participació, així com la veracitat de qualsevol dels documents que hagen d'aportar en aquest procés selectiu.  
Si els requisits no s'acrediten o els documents no s'aporten, en el termini dels deu dies hàbils següents a la notificació del requeriment, la persona aspirant podrà quedar exclosa del procés selectiu.  
  
2.4. No podrà participar en aquest procediment selectiu el personal que ja tinga la condició de funcionari de carrera del mateix cos, escala o agrupació professional funcionarial de l'Administració de la Generalitat al qual s'opta.  
  
3. Accés de persones amb diversitat funcional  
3.1. L'òrgan tècnic de selecció (d'ara en avant, OTS) establirà per a les persones amb diversitat funcional que ho necessiten, i així ho sol·liciten, les adaptacions necessàries per a fer la prova. Aquesta petició s'haurà de formular en la sol·licitud de participació en aquest procés selectiu, en la forma que s'indica en la base 4.  
3.2. Si durant el desenvolupament del procés selectiu se susciten dubtes raonables respecte a la compatibilitat funcional d'una persona inicialment admesa, l'OTS podrà recaptar el corresponent dictamen de la Comissió d'Estudi de la Diversitat Funcional, cas en què aquesta podrà participar condicionalment i quedarà en suspens la resolució definitiva sobre la seua admissió o exclusió fins a la recepció d'aquest dictamen.  
  
4. Forma i termini de presentació de sol·licituds  
4.1. El termini per a la presentació de sol·licituds serà de vint dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.  
4.2. Les sol·licituds s'han de presentar per via electrònica, d'acord amb el que estableix la normativa vigent. A aquest efecte, és necessari estar registrat per a l'ús del sistema d'identificació i signatura electrònica Ky@li o tindre un certificat digital de signatura electrònica, o DNIe; fer l'ompliment a través del formulari habilitat en el portal de l'Administració de la Generalitat https://bit.ly/OPE\_2020-2021 (seleccionar convocatòria i tramitar amb certificat) i fer el pagament telemàtic de la taxa.  
La presentació electrònica requerirà el compliment successiu dels passos següents:  
a) L'ompliment i la inscripció en línia.  
b) El pagament electrònic de la taxa corresponent.  
c) El registre electrònic de la sol·licitud.  
4.3. No s'admetran i, consegüentment, quedaran excloses del procés selectiu les persones que hagen abonat la taxa però no hagen registrat la sol·licitud electrònicament, sense perjudici del que s'indica en l'apartat següent.  
Quan, per motius tècnics no imputables a les persones interessades a participar en aquest procediment selectiu que hagen abonat la taxa corresponent de manera telemàtica, no siga possible completar el procés de signatura i registre de la sol·licitud de manera electrònica, i, conseqüentment, no figuren en la llista provisional de persones admeses i excloses a la realització de les proves, aquestes han d'esmenar la seua sol·licitud en la forma que preveu la base 6.3 d'aquesta convocatòria.  
  
Les persones aspirants hauran d'indicar en la sol·licitud la casella corresponent, si és el cas, si opten per la reserva de diversitat funcional. En cas que no s'indique, s'assignarà d'ofici al torn lliure general.  
4.4. La presentació de la sol·licitud comporta la declaració responsable relativa al compliment dels requisits de les convocatòries.  
4.5. Si algun aspirant és nomenat durant el transcurs d'aquest procés selectiu, personal funcionari de carrera del mateix cos, escala o agrupació professional funcionarial a la qual opta, l'OTS de selecció procedirà a substituir-lo en la llista de persones aprovades i amb l'ordre de prelació que conste en la llista corresponent, amb la consegüent devolució de taxes.  
En la resolució definitiva d'aprovats constaran tant els aprovats com els exclosos del procés.  
4.6. Els aspirants amb diversitat funcional que requerisquen mesures d'adaptació per a fer l'exercici, en l'ompliment de la sol·licitud han d'observar les prescripcions següents:  
4.6.1. Indicar en la sol·licitud el tipus de diversitat funcional que tenen i assenyalar el que siga procedent en cada cas, segons siga: (F) física, (P) psíquica, (S) sensorial.  
4.6.2. Concretar el tipus de mesures que requerisquen i fer constar en l'apartat corresponent de la sol·licitud les que necessiten entre les que hi figuren i que són les següents:  
1. Eliminació de barreres arquitectòniques i taula adaptada a la cadira de rodes.  
2. Ampliació del temps de duració de la prova. Per a l'aplicació d'aquesta mesura, les persones aspirants han de presentar, obligatòriament, un certificat expedit per l'òrgan oficial competent que especifique el diagnòstic i el temps d'ampliació que necessita, expressat en nombre de minuts.  
3. Augment de la grandària dels caràcters del qüestionari per dificultat de visió.  
4. Necessitat d'intèrpret, a causa de diversitat funcional auditiva.  
5. Sistema Braille d'escriptura o ajuda d'una persona perquè és invident.  
6. Altres, amb l'especificació de quines en la casella corresponent.  
  
5. Drets d'examen i forma de pagament  
5.1. Els drets d'examen són de 22,93 euros.  
5.1.1. Bonificacions  
a) La presentació de la sol·licitud de participació en les proves per mitjans telemàtics tindrà una bonificació del 10 % de la quota íntegra, que s'aplicarà de manera automàtica en efectuar el pagament, la presentació i el registre electrònic de la sol·licitud.  
b) Les persones que acrediten que formen part d'una família nombrosa de categoria general o d'una família monoparental de categoria general tenen una bonificació del 50 % de la quota íntegra acumulable a la fixada en l'apartat a anterior. A aquest efecte, han d'assenyalar l'apartat de «Bonificacions» de la sol·licitud telemàtica i aquesta s'aplicarà automàticament en efectuar el pagament, la presentació i el registre electrònic de la sol·licitud.  
5.1.2. Exempcions. Estan exemptes del pagament de la taxa:  
a) Les persones que acrediten un grau de diversitat funcional igual o superior al 33 %. S'aplicarà automàticament en efectuar el pagament, la presentació i el registre electrònic de la sol·licitud, i assenyalar l'apartat «Exempcions» de la sol·licitud telemàtica.  
b) Les persones que acrediten que formen part d'una família nombrosa de categoria especial o d'una família monoparental de categoria especial. S'aplicarà automàticament quan s'efectue el pagament, la presentació, el registre electrònic de la sol·licitud i s'assenyale en l'apartat d'exempcions «Família nombrosa especial» de la sol·licitud telemàtica.  
c) Les dones víctimes d'actes de violència sobre la dona, que acrediten aquesta condició mitjançant qualsevol dels mitjans de prova que preveuen els articles 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana, així com les persones que acrediten trobar-se en situació d'exclusió social mitjançant el corresponent document expedit per l'òrgan competent en matèria de benestar social de l'ajuntament de residència. S'aplicarà automàticament en efectuar el pagament, la presentació i el registre electrònic de la sol·licitud, i assenyalar l'apartat «Altres» de la sol·licitud telemàtica.  
5.2. En cap cas, el pagament de la taxa eximirà del tràmit de registre electrònic de la sol·licitud.  
La falta de justificació de l'abonament dels drets d'examen o de la presentació de la sol·licitud, dins del termini i en la forma escaient en el registre electrònic corresponent, determinarà l'exclusió de la persona aspirant.  
5.3. Serà procedent la devolució de les taxes per drets d'examen en els supòsits i a través dels procediments que preveu l'article 1.2-6 de la Llei 20/2017, de 28 de desembre, de la Generalitat, de taxes.  
  
  
6. Admissió de les persones aspirants  
6.1. Les persones aspirants queden vinculades per les dades que hagen fet constar en les seues sol·licituds i només en poden sol·licitar la modificació mitjançant un escrit motivat, dins del termini que estableix la base 4.1 per a la presentació de sol·licituds.  
6.2. Acabat el termini de presentació de sol·licituds, i amb una verificació prèvia que s'ha efectuat el pagament dels drets d'examen, la Direcció General de Funció Pública dictarà resolució, que es publicarà en el Diari Oficial de la Generalitat Valenciana, que contindrà la llista provisional de persones admeses i excloses per a la realització de les proves. El fet de constar en la llista de persones admeses no implica el reconeixement a les persones interessades que es compleixen els requisits per a participar en aquestes convocatòries.  
6.3. Les persones aspirants, en cas d'error, exclusió o de no figurar en la relació provisional de persones admeses i excloses, podran esmenar electrònicament els defectes en què hagen incorregut en la seua sol·licitud, o fer les al·legacions que consideren convenients en el termini de deu dies hàbils, comptats a partir de l'endemà de la publicació de la resolució a què es refereix la base anterior, d'acord amb el que estableix l'article 68 de la Llei 39/2015, d'1 d'octubre, del procediment administratiu comú de les administracions públiques.  
A aquest efecte, hauran de seguir les instruccions que s'indiquen en la resolució per la qual es publique la llista provisional d'admesos i exclosos. Especialment, les persones aspirants que no hagen pogut completar la presentació i el registre de la seua sol·licitud electrònicament per motius tècnics, tal com es preveu en la base 4.3, hauran d'annexar, en tot cas, el justificant de l'intent de la presentació i el registre de la sol·licitud o la sol·licitud, i el pagament electrònic de la taxa o, si és el cas, el document que acredite l'aplicació de les bonificacions o exempcions corresponents; tot això, efectuat en el termini que preveu la base 4.1 per a presentar sol·licituds.  
6.4. En tot cas, a fi d'evitar errors i, en el supòsit de produir-se'n, procedir a esmenar-los dins del termini i en la forma escaient, les persones aspirants comprovaran que no figuren en la llista provisional de persones excloses i, a més, que les seues dades personals i altres circumstàncies consignades en la sol·licitud consten correctament en les llistes de persones admeses.  
6.5. Transcorregut el termini anterior, vistes les al·legacions i, si és el cas, esmenats els defectes, es dictarà una resolució que eleve a definitiva la llista de persones admeses i excloses a la realització de les proves, que es publicarà en el Diari Oficial de la Generalitat Valenciana.  
  
6.6. En la resolució per la qual es faça pública la llista definitiva de persones admeses al present procediment selectiu s'establiran, amb almenys deu dies d'antelació, la data, el lloc i l'hora de començament de l'únic exercici, així com l'ordre de crida de les persones, que s'iniciarà en la lletra «Q», segons al resultat del sorteig del 18 d'octubre de 2022 (DOGV 9454, 21.10.2022).  
  
7. Proves selectives  
7.1. Procediment de selecció  
El procediment de selecció serà el de concurs oposició, i constarà d'una fase d'oposició, de caràcter obligatori i eliminatori, i d'una fase de concurs, de caràcter obligatori.  
7.2. Desenvolupament de l'exercici únic de l'oposició.  
La fase d'oposició constarà d'un exercici únic de caràcter obligatori i eliminatori.  
7.2.1. Exercici únic.  
8.2.1.9. Consistirà a contestar per escrit un qüestionari de seixanta preguntes que es formularan sobre el temari que recull l'annex IV de la convocatòria a la qual s'opta.  
3.0.3.0. El temps de realització de l'examen el determinarà prèviament l'OTS i en cap cas serà inferior a 60 segons per pregunta, que, en tot cas, es formularan amb quatre respostes alternatives de les quals només una serà la correcta.  
7.3. Qualificació de l'exercici  
7.3.1. Qualificació de l'exercici únic  
La puntuació màxima que podrà obtindre's en l'oposició serà de 60 punts.  
La qualificació de l'exercici serà de 0 a 60 punts, i serà necessari obtindre un mínim de 30 punts per a superar-lo.  
El nivell de coneixements mínims exigits per a arribar als 30 punts en l'exercici serà contestar el 50 % de respostes correctes netes. Les contestacions errònies es valoraran negativament amb una penalització equivalent a un terç del valor de cada contestació correcta i les contestacions en blanc ni puntuen ni penalitzen. La fórmula de correcció serà:  
  
Respostes correctes netes = nre. d'encerts - (nre. d'errors / 3).  
Establides les respostes correctes netes, es convertiran en puntuacions finals mitjançant una distribució proporcional.  
7.4. Qualificació final de la fase d'oposició  
Per a superar l'oposició, serà necessari obtindre un mínim de 30 punts en l'exercici.  
7.5. Fase de concurs  
Només podran participar en la fase de concurs les persones que hagen superat la fase d'oposició. Els mèrits al·legats han d'haver-se obtingut amb anterioritat a la data de finalització del termini de presentació d'instàncies, i només es computaran fins a aquest moment.  
  
La puntuació màxima de la fase de concurs serà de 40 punts, que es distribuiran d'acord amb el barem que figura en l'annex III.  
7.6. Puntuació final del concurs oposició  
La puntuació final del concurs oposició s'obtindrà sumant la puntuació obtinguda en les dues fases.  
A continuació, es configuraran les llistes que siguen procedents, d'acord amb els llocs oferits en la base 1.1, ordenades per puntuació de més a menys, que s'interrompran quan el nombre de persones incloses en aquestes coincidisca amb el nombre de llocs convocats. Aquestes constituiran les llistes definitives de persones aprovades.  
Els casos d'empat que es produïsquen es dirimiran de la manera següent: s'atendrà, en primer lloc, la màxima puntuació obtinguda en la fase d'oposició, i si persistira l'empat, es dirimiria a favor de la persona amb més antiguitat en el cos, escala o agrupació professional funcionarial convocat.  
Si persistira l'empat, per la màxima puntuació obtinguda en els diferents apartats del barem del concurs, pel mateix ordre en el qual figuren relacionats, és a dir:  
1r. Experiència (sumades, si és el cas, les puntuacions obtingudes en els diversos subapartats)  
2n. Exàmens aprovats  
3r. Titulacions acadèmiques  
4t. Coneixement del valencià  
5é. Coneixement d'idiomes comunitaris  
6é. Formació  
En cas que persistisca l'empat, si fora entre persones de diferent sexe, es dirimirà a favor del sexe femení en cas que estiga infrarepresentat dins del col·lectiu de persones que formen part del cos objecte de la convocatòria en la data en què es publique.  
Si encara persistira l'empat, es dirimirà a favor de les persones amb diversitat funcional i, en cas d'haver-hi empat entre aquestes, a favor de la que presente un grau més elevat de discapacitat.  
Finalment, si encara persistira l'empat, aquest es dirimirà per ordre alfabètic del primer cognom de les persones aspirants empatades, ordre que s'iniciarà per la lletra «Q», segons el resultat del sorteig del 18 d'octubre de 2022 (DOGV 9454, 21.10.2022).  
De conformitat amb el que assenyala l'apartat 5 de l'article 18 del Decret 3/2017, de 13 de gener, del Consell, les persones aspirants que hagen optat per les vacants reservades a persones amb diversitat funcional i tinguen una puntuació superior a l'obtinguda per altres aspirants del torn de promoció interna, i no hagen obtingut vacant en el contingent de reserva esmentat, seran incloses pel seu ordre de puntuació en el torn de promoció interna.  
  
8. Desenvolupament de les proves selectives  
8.1. Convocatòria per a la realització de la prova  
L'exercici únic es farà en el lloc, la data i l'hora que s'establisca en la resolució per la qual s'aprove i publique, en el Diari Oficial de la Generalitat Valenciana, la llista definitiva de persones admeses a la realització de la prova, per a la qual cosa haurà de transcórrer un termini no inferior a deu dies hàbils des de la publicació i la data de realització de la prova.  
8.2. Concurrència a les crides per a la realització de les proves  
  
8.2.1. Les persones admeses seran convocades per a la realització de l'exercici únic en crida única.  
8.2.2. Perdran el dret quan es personen en els llocs de realització una vegada iniciada la prova o si no hi assisteixen, encara que es dega a causes justificades.  
No obstant això, en el supòsit que hi concórrega causa de força major, l'OTS podrà apreciar les circumstàncies al·legades i admetre la persona aspirant, sempre que es posen de manifest amb la deguda antelació, no haja finalitzat l'únic exercici i aquesta admissió no menyscabe el principi d'igualtat.  
Especialment, si alguna de les aspirants no pot completar el procés selectiu a causa d'embaràs de risc o part, degudament acreditat, la seua situació quedarà condicionada a la finalització d'aquest i a la superació de la prova que haja quedat ajornada, la qual no es podrà demorar de manera que es menyscabe el dret de la resta de les persones aspirants a una resolució del procés ajustada a temps raonables, cosa que haurà de valorar l'OTS i, en tot cas, la realització d'aquesta tindrà lloc abans de la publicació de la llista d'aspirants que han superat el procés selectiu.  
  
És aplicable a les víctimes de violència de gènere exactament la mateixa previsió quan acrediten degudament que no hi poden assistir per motius de seguretat.  
8.3. Regles generals per a la realització de les proves  
8.3.1. Les persones aspirants hauran d'observar les instruccions de l'OTS o del personal col·laborador durant la realització de la prova amb vista al desenvolupament adequat d'aquesta.  
Qualsevol alteració en el desenvolupament normal de les proves per part d'una persona aspirant quedarà reflectida en l'acta corresponent i aquesta persona aspirant podrà continuar el desenvolupament de l'exercici amb caràcter condicional fins que l'OTS resolga alguna cosa sobre l'incident.  
8.3.2. Abans de l'inici de cada exercici i sempre que es considere convenient durant el desenvolupament d'aquest, els membres de l'òrgan tècnic de selecció, el personal ajudant o assessor comprovaran la identitat de les persones admeses mitjançant la presentació exclusivament de l'original del DNI, del NIE, del passaport o del permís de conduir emés a Espanya.  
8.3.3. En totes les proves, cada OTS adoptarà les mesures que siguen necessàries per a garantir l'anonimat en la valoració d'aquestes i anul·larà tots aquells exercicis en els quals hi haja alguna marca que puga identificar-ne l'autoria.  
  
9. Llistes de persones aprovades i fase de concurs  
9.1. En finalitzar l'exercici de l'oposició, cada OTS publicarà la llista de persones que han superat la prova amb la indicació del seu nom, cognoms, document d'identitat anonimitzat i la puntuació obtinguda. S'entendrà que han superat l'oposició únicament les persones que hagen obtingut la puntuació mínima exigida per a superar l'exercici únic.  
  
9.2. Una vegada finalitzada la fase d'oposició, cada OTS publicarà les llistes amb la qualificació final de la fase d'oposició a què fa referència la base 7.4, que constituirà la llista de les persones que han superat la fase d'oposició per ordre de puntuació i que han de passar a la fase de concurs.  
A les persones incloses en les llistes esmentades es concedirà un termini de 10 dies hàbils perquè presenten, obligatòriament, el full d'autobaremació degudament omplit i tots els documents acreditatius dels mèrits que s'hi declaren, i previstos en l'annex III, degudament acreditats. Si els mèrits que s'al·leguen ja consten en el registre de personal de la Generalitat, únicament serà necessari esmentar-los en l'autobarem, sense aportar els documents corresponents. Només es valoraran els mèrits al·legats en l'autobarem.  
9.3. Una vegada efectuada la valoració dels mèrits, cada OTS publicarà les llistes provisionals de persones que han superat la fase d'oposició amb la puntuació obtinguda en la fase de concurs, desglossada en els diferents apartats del barem, a les quals se'ls concedeix un termini de deu dies hàbils perquè formulen les reclamacions que estimen pertinents en relació amb la baremació.  
En els processos selectius massius en els quals el nombre de persones supere àmpliament el nombre de places convocades, la comissió de selecció podrà acordar la revisió i valoració dels mèrits de les persones que, atesa la puntuació final de l'autobarem presentat, tinguen possibilitats d'obtindre plaça en el procés selectiu de què es tracte.  
  
9.4. Resoltes les possibles reclamacions, cada OTS, mitjançant un anunci, publicarà les llistes definitives amb la puntuació obtinguda en la fase de concurs, desglossada en els diferents apartats del barem. Aquesta publicació servirà de notificació a les persones interessades, així com la llista definitiva de persones aprovades pel seu ordre de puntuació total a què es refereix la base 7,6.  
En cap cas, l'OTS podrà declarar que han superat el procés selectiu un nombre superior al de llocs de treball convocats, tenint en compte el que preveuen les bases 1 i 11 de la present convocatòria.  
  
  
10. Llista definitiva i presentació de documents  
10.1. Cada OTS elevarà a la Conselleria de Justícia, Interior i Administració Pública, per a la publicació en el Diari Oficial de la Generalitat Valenciana, les llistes definitives de persones aprovades per ordre de puntuació total, perquè en el termini de deu dies hàbils, comptats des de l'endemà de la publicació, aporten davant de la Direcció General de Funció Pública els documents següents:  
a) Fotocòpia del DNI o NIE.  
b) Còpia autenticada del títol acadèmic exigible segons el que estableix la base 2.1.2 de la convocatòria o certificació acadèmica que acredite haver realitzat tots els estudis per a l'obtenció del títol. En el cas de titulacions obtingudes en l'estranger, còpia autenticada de la credencial d'homologació o, si és el cas, del certificat d'equivalència corresponent. Aquest requisit no serà aplicable als aspirants que hagen obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret de la Unió Europea.  
c) Declaració jurada de no haver sigut separada o separat, o haver-se revocat el seu nomenament com a personal funcionari interí, amb caràcter ferm, mitjançant un procediment disciplinari de cap administració pública o òrgan constitucional o estatutari, ni trobar-se inhabilitada o inhabilitat per sentència ferma per a l'exercici de qualsevol funció pública o de les pròpies del cos, agrupació professional funcionarial o escala objecte de la convocatòria. En el cas del personal laboral, no trobar-se inhabilitada o inhabilitat, per sentència ferma o com a conseqüència d'haver sigut acomiadat disciplinàriament de manera procedent, per a exercir funcions semblants a les pròpies de la categoria professional a què es pretén accedir.  
Si es tracta de persones nacionals d'altres estats, no trobar-se inhabilitades o en situació equivalent, ni haver sigut sotmeses a cap sanció disciplinària o equivalent que impedisca en els mateixos termes i en el seu estat l'accés a l'ocupació pública.  
d) Certificat mèdic acreditatiu de tindre la capacitat física i psíquica necessària per a l'acompliment de les funcions dels llocs de treball oferits.  
e) Qui supere les proves selectives ha d'acreditar els coneixements de valencià que té mitjançant la presentació dels certificats, diplomes o títols que hagen sigut homologats per la Generalitat, o mitjançant la realització d'un exercici específic a aquest efecte. El personal que no puga acreditar aquests coneixements haurà de fer els cursos de perfeccionament que, a aquest efecte, es realitzaran a través de l'Institut Valencià d'Administració Pública (IVAP) en coordinació amb la Junta Qualificadora de Coneixements de Valencià.  
Segons el que preceptua la normativa, han d'acreditar els seus coneixements de valencià en el corresponent Grau Mitjà o C1, amb un certificat expedit o homologat per la Junta Qualificadora de Coneixements de Valencià.  
Les persones que, en data de presentació de la documentació requerida, estiguen en actiu i inscrites en el Registre de personal de la Direcció General de Funció Pública només hauran de justificar els apartats 10.1.b i 10.1.e, llevat que ja els tinguen acreditats i inscrits en el Registre de personal de la Direcció General de Funció Pública, cas en què únicament hauran de manifestar-ho per escrit davant de la Direcció General de Funció Pública, sense aportar la documentació corresponent.  
  
10.2. Les persones que superen les proves selectives pel contingent de reserva de persones amb diversitat funcional hauran de presentar, a més dels documents anteriors, la còpia autenticada de la certificació de la conselleria competent o òrgans competents d'altres administracions públiques que acredite que té una diversitat funcional igual o superior al 33 %, així com l'informe de compatibilitat per a l'acompliment de les tasques i funcions del lloc.  
10.3. Les persones que superen les proves selectives i que van sol·licitar una de les exempcions o bonificacions de les que estableix la base 5 hauran de presentar, addicionalment, una còpia autenticada dels documents acreditatius de la concurrència d'aquesta exempció o bonificació.  
10.4. Les persones seleccionades que, dins del termini indicat i excepte casos de força major, no presenten la documentació que acredite els punts indicats, o si d'aquesta es dedueix que no tenen algun dels requisits exigits, no podran ser nomenades personal de l'Administració de la Generalitat, sense perjudici de la responsabilitat en què puguen haver incorregut per falsedat en les seues sol·licituds de participació.  
  
10.5. No obstant el que disposen els apartats anteriors, d'acord amb el que estableix l'article 28 de la Llei 39/2015, l'òrgan gestor del procés selectiu podrà verificar la realitat de les dades declarades i la veracitat dels documents aportats, o, si és el cas, recaptar-los electrònicament a través de les seues xarxes corporatives o d'una consulta a les plataformes d'intermediació de dades o altres sistemes electrònics habilitats a aquest efecte, especialment les relatives al personal amb diversitat funcional, família nombrosa, titulació acadèmica, certificat expedit per la JQCV, llevat que la persona interessada manifeste expressament que no dona el seu consentiment, per a la qual cosa ha de marcar la casella que conté el formulari de la sol·licitud.  
  
11. Nomenament com a personal funcionari de carrera  
Transcorregut el termini de presentació de la documentació, es dictarà la resolució, que es publicarà en el Diari Oficial de la Generalitat Valenciana, de nomenament com a personal funcionari de carrera del cos, l'escala o agrupació professional convocat, prèvia adjudicació d'un lloc de treball d'acord amb la puntuació obtinguda.  
  
Amb la finalitat d'assegurar la cobertura de les places convocades, quan es produïsquen renúncies de les persones seleccionades abans del seu nomenament o presa de possessió, o en el cas que aquestes no compliren els requisits de la base 10 anterior, l'òrgan convocant podrà requerir a l'OTS una llista complementària de les persones que seguisquen les proposades, per al seu possible nomenament com a personal funcionari de carrera.  
  
12. Òrgan tècnic de selecció  
12.1. L'OTS designat per a dur a terme el procés selectiu corresponent a cada convocatòria estarà integrat per cinc persones, que tindran la titularitat de la presidència, la secretaria i tres vocalies, i haurà de designar-se el mateix nombre de persones suplents.  
12.2. La llista nominal de les persones que integren cada OTS es publicarà amb una antelació mínima d'un mes a la data de començament de les proves, mitjançant una resolució que es publicarà en la forma prevista en la base 13 i en el Diari Oficial de la Generalitat Valenciana.  
12.3. Cada OTS podrà sol·licitar la designació de personal col·laborador de caràcter administratiu o de personal col·laborador de suport tècnic que estime oportuna per a realitzar adequadament les proves.  
12.4. Correspon a cada OTS exercir les funcions relatives a la determinació concreta del contingut de les proves en la fase d'oposició i a la qualificació de les persones aspirants després de fer-les, així com baremar els mèrits al·legats per aquestes en la fase de concurs i, en general, adoptar totes les mesures que calguen amb vista a desenvolupar correctament les proves selectives.  
12.5. Les persones integrants de cada OTS, així com el personal col·laborador de suport tècnic, s'hauran d'abstindre i podran ser recusades per les persones interessades quan hi concórreguen circumstàncies de les que preveuen els articles 23 i 24 de la Llei 40/2015, d'1 d'octubre, de règim jurídic del sector públic.  
Així mateix, s'hauran d'abstindre les persones integrants de l'OTS que hagen fet tasques de preparació de persones aspirants en els cinc anys anteriors a la publicació d'aquesta convocatòria.  
12.6. A l'efecte de comunicacions i de qualssevol una altra incidència, els OTS tindran la seua seu en la Direcció General de Funció Pública, c/ Democràcia, 77, torre 4, 46281 València.  
12.7. A l'efecte de gratificacions i indemnitzacions, els OTS i el personal col·laborador a què fa referència l'apartat 3 es regiran pel que disposa el Decret 24/1997, d'11 de febrer, del Consell, sobre indemnitzacions per raó del servei i gratificacions per serveis extraordinaris.  
  
12.8. El funcionament de cada OTS s'adaptarà al que estableix la Llei 40/2015, d'1 d'octubre, de règim jurídic del sector públic, i la resta de normativa vigent, amb subjecció, quant al desenvolupament i l'execució del procediment selectiu, a les resolucions i instruccions dictades per l'òrgan gestor i altres competents en matèria de funció pública, així com als protocols establits a l'efecte de garantir la transparència i l'anonimat en la correcció d'exercicis.  
  
13. Publicitat  
Totes les resolucions que dicte l'òrgan competent, així com els acords i/o notes informatives que emeta cada OTS, es publicaran en la seu electrònica de la Generalitat, portal de l'Administració de la Generalitat (http://sede.gva.es, cercador d'ocupació pública, descripció: número de convocatòria de l'annex I), i en la pàgina web de la Direcció General de Funció Pública.  
  
14. Recursos  
14.1. La present convocatòria i tots els actes administratius que es dicten en el desenvolupament del procés selectiu posen fi a la via administrativa. Contra aquests es podrà interposar, potestativament, un recurs de reposició en el termini d'un mes comptat des de l'endemà de publicar-se en el Diari Oficial de la Generalitat Valenciana, davant del mateix òrgan que ha dictat l'acte contra el qual es recorre, d'acord amb el que disposen els articles 123 i 124, de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant dels jutjats contenciosos administratius de València, en el termini de dos mesos comptats des de l'endemà de publicar-se en el Diari Oficial de la Generalitat Valenciana, segons el que estableixen els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que les persones interessades en puguen fer ús, si és el cas, de qualsevol altre que estimen procedent.  
14.2. Contra els acords i actes de tràmit de l'OTS, si aquests últims decideixen directament o indirectament el fons de l'assumpte, determinen la impossibilitat de continuar el procediment o produeixen indefensió o perjudici irreparable a drets i interessos legítims, podrà interposar-se un recurs d'alçada davant de la consellera de Justícia, Interior i Administració Pública, en el termini d'un mes, a partir de l'endemà de la publicació del corresponent acord, i segons el que disposen els articles 121 i 122, de la Llei 39/2015, d'1 d'octubre, del procediment administratiu comú de les administracions públiques.  
  
València, 15 de desembre de 2022.- La consellera de Justicia, Interior y Administración Pública: Gabriela Bravo Sanestanislao.  
  
  
  
  
ANNEX III  
Barem  
  
En el concurs a què es refereix la base 7 de la present ordre, la valoració dels mèrits s'efectuarà d'acord amb el barem següent:  
  
a) Experiència: màxim 32 punts  
a.1) Experiència en llocs de treball de naturalesa funcionarial/laboral en l'administració de la Generalitat les competències en matèria de personal de la qual s'exercisquen per la Direcció General de Funció Pública, que siguen d'igual grup/subgrup de titulació, i amb funcions corresponents a les del cos i escala o agrupació professional funcionarial convocada: 0,18 punts per mes treballat.   
a.2) Experiència en llocs de treball de l'administració de la Generalitat les competències en matèria de personal de la qual s'exercisquen per la Direcció General de Funció Pública, que siguen diferents als previstos en l'apartat a.1): 0,06 punts per mes treballat.   
a.3) Experiència en llocs de treball de naturalesa funcionarial/laboral en altres administracions públiques que siguen d'igual grup/subgrup de titulació i amb funcions corresponents als del cos i escala o agrupació professional funcionarial convocada: 0,05 punts per mes treballat.   
  
L'experiència s'acreditarà mitjançant certificació oficial de l'òrgan competent.  
En cap cas, la puntuació màxima a aconseguir, per experiència, podrà superar els 32 punts.  
  
b) Altres mèrits: màxim 8 punts.  
b.1) Exàmens aprovats en processos selectius de l'administració de la Generalitat del mateix cos i escala o agrupació professional funcionarial que el convocat, convocats en els 10 anys anteriors a la convocatòria o en els processos selectius de les tres últimes convocatòries, quan no haguera hagut almenys tres processos selectius d'aqueixa categoria en els últims 10 anys: 1 punt per examen fins a un màxim de 3 punts.   
  
En aquelles proves selectives, en les quals l'examen es dividisca en dos o més parts, únicament tindrà la consideració d'examen aprovat, aquell en el qual s'hagen superat totes les parts.  
Es comprovarà d'ofici la superació dels exercicis que calga. No és necessari al·legar-los ni la seua acreditació.  
b.2) Titulacions acadèmiques oficials iguals o superiors a l'exigida en la convocatòria per a l'accés, exclosa aquesta: 1 punt per cada titulació fins a un màxim de 2 punts.   
b.3) Coneixement del valencià: fins a un màxim de 5 punts.   
  
El coneixement del valencià es valorarà fins a un màxim de 5 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, conformement a l'escala següent:   
Coneixement oral o A2: 1,00 punt   
Grau elemental o B1: 2,00 punts   
Nivell B2: 3,00 punts   
Grau mitjà o C1: 4,00 punts   
Grau superior o C2: 5,00 punts   
La valoració dels coneixements de valencià s'efectuarà puntuant exclusivament el nivell més alt obtingut.   
b.4) Coneixement d'idiomes comunitaris: fins a un màxim de 2 punts.   
Es valorarà el coneixement de llengües oficials de la Unió Europea, diferents de la llengua espanyola segons els nivells especificats, acreditant-se documentalment mitjançant títols, diplomes i certificats expedits per les escoles oficials d'idiomes, per les universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/ 2013, de 17 de maig, del Consell, pel qual s'estableix un sistema de reconeixement de la competència en llengües estrangeres en la Comunitat Valenciana, tenint en compte les seues modificacions posteriors per ordre de la conselleria competent en matèria d'educació.  
El coneixement de l'idioma comunitari es valorarà fins a un màxim de 2 punts, per curs o la seua equivalència si es tracta de cicles de l'escola oficial d'idiomes, o de nivells o certificats segons el Marc europeu comú de referència (nivell bàsic, nivell intermedi i nivell avançat), conformement a l'escala que es detalla en la taula adjunta al present punt.   
  
La valoració del coneixement de l'idioma comunitari s'efectuarà puntuant exclusivament el nivell més alt obtingut en cadascun dels idiomes comunitaris. Les equivalències entre els ensenyaments regulats pel Reial decret 967/1988, de 2 de setembre, i les regulades pels reials decrets 944/2003 i 1.629/2006, de 29 de desembre (Llei orgànica 2/2006, de 3 de maig), i per la disposició final 1a del Decret 138/2014, de 29 d'agost (Llei orgànica 8/2013, de 9 de desembre), són les que es detallen en la taula adjunta al present punt.   
  
  
b.5) Formació: fins a un màxim de 2 punts pels cursos de formació rebuts o impartits, en el marc de l'Acord de formació per a l'ocupació o dels plans per a la formació contínua del personal de les administracions públiques:   
De 100 o més hores: 1 punt  
De 50 o més hores: 0,50 punts   
De 25 o més hores: 0,25 punts   
De 15 o més hores: 0,15 punts   
  
En cap cas, la puntuació màxima a aconseguir per «Altres mèrits», podrà superar els 8 punts.  
  
ANNEX IV  
  
Convocatòria 190/21: A2-01 Superior de gestió d'administració general de l'administració de la Generalitat.  
  
I. Dret administratiu.  
1. La Llei 39/2015, d'1 d'octubre, del procediment administratiu comú de les administracions públiques: títol preliminar, disposicions generals; títol I, els interessats en el procediment; títol II, l'activitat de les administracions públiques.   
2. La Llei 39/2015, d'1 d'octubre, del procediment administratiu comú de les administracions públiques: títol III, els actes administratius: capítol I, requisits; capítol II, eficàcia; títol IV, capítol VII, execució.  
  
3. La Llei 39/2015, d'1 d'octubre, del procediment administratiu comú de les administracions públiques: títol III, els actes administratius: capítol III, nul·litat i anul·labilitat.  
4. La Llei 39/2015, d'1 d'octubre, del procediment administratiu comú de les administracions públiques: títol IV, disposicions sobre el procediment administratiu comú: capítol I, garanties del procediment; capítol II, iniciació; capítol III, ordenació; capítol IV, instrucció; capítol V, finalització; capítol VI, tramitació simplificada.  
  
5. La Llei 39/2015, d'1 d'octubre, del procediment administratiu comú de les administracions públiques: títol V, la revisió dels actes en via administrativa: capítol I, revisió d'ofici; capítol II, els recursos administratius.  
6. L'Administració pública com a persona jurídica. Les potestats administratives. L'activitat discrecional: els seus límits i control. Les relacions entre l'Administració i els tribunals de justícia. Conflictes de jurisdicció entre els tribunals de justícia i l'Administració.   
7. Principis d'organització administrativa. Els òrgans de l'Administració pública. Potestat organitzatòria. Classes d'òrgans. La competència. La jerarquia.   
8. La responsabilitat patrimonial de l'Administració. Principis i pressupostos de la responsabilitat patrimonial. Responsabilitat de les autoritats i personal al servei de les administracions públiques.  
9. La potestat sancionadora de l'Administració. Principis generals. Especialitats del procediment en matèria sancionadora.   
10. Expropiació forçosa: fonament i naturalesa. Subjectes, objecte i causa de l'expropiació. Procediment general. Peculiaritats del procediment d'urgència. Les expropiacions especials.  
11. El patrimoni de les administracions públiques: concepte i classificació. La Llei de patrimoni de la Generalitat. Els béns de domini públic de la Generalitat: règim jurídic. Protecció i defensa dels béns. L'afectació, adscripció i mutació demanial. Els béns patrimonials: adquisició, utilització i alienació.  
12. Activitat de limitació, arbitral i de foment. La Llei 38/2003, de 17 de novembre, general de subvencions. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, títol X, subvencions.  
13. El servei públic. Concepte. Formes de gestió dels serveis públics. Els convenis en l'àmbit de la Generalitat.  
14. Els contractes del sector públic (I). Objecte i àmbit d'aplicació de la Llei de contractes del sector públic. Delimitació dels tipus contractuals. Contractes administratius i contractes privats. Perfecció i forma del contracte. Règim d'invalidesa. Parts del contracte.  
15. Els contractes del sector públic (II). Objecte, pressupost base de licitació, valor estimat, preu del contracte i la seua revisió. Garanties exigibles en la contractació del sector públic. Normes generals de la preparació de contractes per les administracions públiques.  
16. Els contractes del sector públic (III). Adjudicació dels contractes de les administracions públiques: normes generals. Efectes, compliment i extinció dels contractes administratius: normes generals. Òrgans de contractació.  
17. Els contractes del sector públic (IV). Dels tipus de contractes de les administracions públiques.  
  
II. Gestió pública, organització i règim dels empleats públics.  
18. L'Administració electrònica a la Comunitat Valenciana. Protecció de dades de caràcter personal   
19. Principis constitucionals en matèria de funció pública. Les bases del règim estatutari dels funcionaris públics: marc jurídic. El Reial decret legislatiu 5/2015, de 30 d'octubre, que aprova la Llei de l'Estatut bàsic de l'empleat públic: Objecte i àmbit d'aplicació. La Llei 4/ 2021, de 16 d'abril, de la funció pública valenciana: Objecte, principis i àmbit d'aplicació de la llei. Organització de l'Administració de la Generalitat en matèria de funció pública.  
20. Personal al servei de les administracions públiques: concepte i classes de personal empleat públic; direcció pública professional. Estructura i ordenació de l'ocupació pública: estructuració de l'ocupació pública.   
21. Estructura i ordenació de l'ocupació pública: ordenació dels llocs de treball; instruments de planificació i ordenació de l'ocupació pública; registres de personal.   
22. Naixement i extinció de la relació de servei: selecció de personal; adquisició i pèrdua de la condició de personal empleat públic.  
  
23. Provisió de llocs i mobilitat. Promoció professional.  
24. Situacions administratives del personal funcionari de carrera. Règim disciplinari. Responsabilitat civil, penal i administrativa del personal funcionari.  
25. Drets, deures i incompatibilitats del personal empleat públic. Llei 53/1984, de 26 de desembre, d'incompatibilitats del personal al servei de les administracions públiques.  
26. La representació, negociació col·lectiva i participació institucional dels empleats públics.  
  
III. Gestió financera.  
27. El finançament de la Comunitat Valenciana. La política tributària de la Generalitat; especial referència a la gestió de tributs propis i cedits.  
28. El pressupost: concepte i naturalesa. Principis pressupostaris. El cicle pressupostari. Normativa bàsica estatal en matèria pressupostària. Els principis i regles de programació i gestió pressupostària en la Llei 1/2015, de 6 de febrer, de la Generalitat, d'hisenda pública, del sector instrumental i de subvencions.  
29. El pressupost de la Generalitat: regulació jurídica. L'estructura pressupostària. L'elaboració del pressupost: procediment i remissió a les Corts. Tramitació i aprovació. Execució i liquidació. La pròrroga del pressupost.  
30. Els crèdits pressupostaris en la Llei 1/2015, de 6 de febrer, de la Generalitat, d'hisenda pública, del sector instrumental i de subvencions. Modificacions dels crèdits inicials: requisits, procediment i competències. Despeses pluriennals: concepte i funcionament.  
  
31. El control pressupostari en l'àmbit de la Generalitat. Control intern i control extern.  
32. La gestió del pressupost en l'àmbit de la Generalitat (I): les fases d'execució i documents comptables de l'estat d'ingressos. Ordenació de la despesa. Operatòria comptable de l'estat de despeses del pressupost. Despeses d'exercici corrent, d'exercicis tancats i despeses pluriennals. El marc jurídic de gestió de la despesa pública. Restriccions i seguiment de l'execució pressupostària.  
33. La gestió del pressupost en l'àmbit de la Generalitat (II): gestió i comptabilització de despeses de funcionament i d'inversió. Gestió i comptabilització de despeses per transferències corrents i de capital. La gestió de les despeses en matèria de personal en la Generalitat.  
  
  
IV. Unió Europea.  
34. Polítiques sectorials de la Unió Europea (I): el mercat interior: la lliure circulació de mercaderies, lliure circulació de treballadors, lliure circulació de persones, serveis i capitals. Les competències i garanties sobre l'espai de llibertat, seguretat i justícia.   
35. Polítiques sectorials de la Unió Europea (II): la cohesió econòmica, social i territorial. La política agrària i pesquera comuna. La política comercial comuna. Normes sobre competència i ajudes d'Estat.  
  
  
Convocatòria 191/21: A2-02 Superior de gestió en enginyeria tècnica en informàtica de l'administració de la Generalitat.  
  
1. Plans i Actuacions de l'Agenda Digital per a GVA, GEN DIGITAL 2025. Descripció, estructura i objectius dels plans.  
2. La gestió dels serveis TIC: bones pràctiques en gestió dels serveis. Biblioteca d'Infraestructura de Tecnologies de la Informació: ITIL v4.  
3. Bones pràctiques en la direcció de projectes: gestió de l'abast dels projectes, del cronograma, els costos, la qualitat, la comunicació, els interessats, els riscos i els canvis.   
4. Planificació estratègica. Bones pràctiques àgils: Lligen, Kanban, SCRUM. Escalat àgil: SAFe, LeSS, SoS.  
5. Qualitat del programari: adequació funcional, eficiència, compatibilitat, usabilitat, fiabilitat, seguretat, mantenibilitat i portabilitat. Gestió de requisits. Control de versions. Integració i lliurament contínues (CI/CD) Devops.  
6. Reial decret 311/2022, de 3 de maig, pel qual es regula l'Esquema Nacional de Seguretat.  
7. Metodologia MAGERIT 3.0: Mètode i catàleg d'elements.  
8. Desenvolupament segur d'aplicacions web: OWASP 4.0. Seguretat dels serveis en núvol. Eines IDS, IPS i AntiDDoS.  
9. Gestió de ciberincidents: preparació, identificació, contenció, mitigació, recuperació i actuacions post-incidents. Amenaces i vectors d'atac. Funcions d'un CERT/CSIRT.  
10. Política, organització i normes de desenvolupament de la Seguretat de la Informació en l'Administració de la Generalitat.  
11. Intel·ligència artificial: Conceptes bàsics, tecnologies fonamentals i aplicacions pràctiques. Intel·ligència artificial distribuïda.  
12. Aprenentatge automàtic (machine learning). Aprenentatge supervisat, no supervisat, i per reforç. Deep Learning.  
13. Processament de llenguatge natural (PLN). Aplicacions del PLN. Processament Intel·ligent de Documents.  
14. Big Data. Captura, anàlisi, transformació, emmagatzematge i explotació de conjunts massius de dades.  
15. Governança de la dada. Metodologia DAMA (Data Management Association) per a la governança de la dada.   
16. Automatització robòtica de processos (RPA). Concepte. Processos susceptibles d'automatització en l'administració i Integració en una administració. Beneficis. Plataformes existents. Components a incorporar.  
17. El centre de dades corporatiu. Arquitectura: disseny físic i lògic, la xarxa del ?core- del centre i la seguretat. Tendències: impacte ambiental, escalabilitat, automatització i gestió remota.   
18. Virtualització i hiper-convergència en el centre de processament de dades.  
19. Infraestructures, plataformes i programari com a servei (IaaS, PaaS SaaS). Centre de dades definit per programari (SDDC).  
20. El lloc de treball TIC en una organització: normalització, seguretat, actualització i gestió.   
21. Infraestructura del lloc de treball virtual (VDI).  
22. La política de protecció de dades de caràcter personal. Règim jurídic. El Reglament UE 2016/679, de 27 d'abril, relatiu a la protecció de les persones físiques pel que fa al tractament de dades personals i a la lliure circulació d'aquestes dades. Principis i drets. Obligacions. El Delegat de Protecció de Dades en les Administracions Públiques. L'Agència Espanyola de Protecció de Dades.  
23. Reial decret 203/2021, de 30 de març, pel qual s'aprova el Reglament d'actuació i funcionament del sector públic per mitjans electrònics. Decret 220/2014, de 12 de desembre, del Consell, pel qual s'aprova el Reglament d'Administració electrònica de la Comunitat Valenciana.  
24. Arquitectura de desenvolupament en la web. Desenvolupament web front-end. Desenvolupament web en servidor, connexió a bases de dades i interconnexió amb sistemes i serveis. Llenguatges i eines per a la utilització en xarxes globals.   
25. Disseny i principals entorns de treball per al desenvolupament i publicació d'aplicacions mòbils.  
26. Gestió i tractament de documents i continguts electrònics. (tecnologies CMS i DMS; portafirmes electrònic i CSV, etc.).  
27. Interoperabilitat de sistemes. Esquema Nacional d'Interoperabilitat. Normes Tècniques d'Interoperabilitat. Interoperabilitat dels documents i expedients electrònics, i normes per a l'intercanvi de dades entre Administracions Públiques. Protocol d'accés a serveis mitjançats (SCSP). Plataforma Autonòmica d'Interoperabilitat (PAI).  
28. Infraestructures, serveis comuns i compartits per a la interoperabilitat entre Administracions públiques. Sistema d'Informació Administrativa (SIA), Directori comú d'unitats orgàniques i oficines (DIR3), Sistema d'Interconnexió de Registres (SIR), Xg@rh, la Plataforma d'Intermediació de Dades (PID), Adreça Electrònica Habilitada (DEH), INSIDE, ARXIVE.  
29. Identificació i signatura electrònica. Marc europeu i nacional. Certificats digitals. Claus privades, públiques i concertades. Formats de signatura electrònica. Serveis de directori. Mecanismes d'identificació i signatura biomètrics.  
30. Els sistemes d'informació geogràfica. Conceptes i funcionalitat bàsics. Incorporació de la component geogràfica en els Sistemes d'Informació.  
31. Virtualització de xarxes. Xarxes definides per programari (SDN); Xarxes d'àrea àmplia definides per programari (SDWan).  
32. Xarxes d'emergència. Estàndard TETRA. Arquitectura del sistema. Serveis. Seguretat. Aplicacions. Evolució i tendències per a serveis de dades en banda ampla.  
33. Xarxes 5G, tecnologia bàsica i aplicacions. Programa ÚNIC-Banda Ampla.   
34. Seguretat en les comunicacions: Seguretat Perimetral: Firewalls NGFW i dispositius de gestió i control de trànsit; Servidors i serveis d'autenticació, autorització i accounting. Seguretat en l'accés a xarxes d'usuari (NAC); Seguretat sense fil.  
35. Accés segur a xarxes corporatives: VPN, IPSec.  
  
  
Convocatòria 192/21: A2-08 Superior de gestió en enginyeria tècnica en obres públiques de l'administració de la Generalitat.  
  
1. Marc competencial en matèria de carreteres a la Comunitat Valenciana. La Llei 6/1991, de 27 de març, de carreteres de la Comunitat Valenciana i les seues modificacions: Elements del sistema viari. Denominació i classificació. Catàleg de carreteres. Limitacions dels usos del sòl i activitats en les zones contigües a les carreteres: zones establides. Projecte bàsic i de construcció. Tramitació i gestió administrativa dels projectes de carreteres  
2. Estudis geològics i geotècnics en carreteres: Tècniques d'investigació del terreny. Estudi geotècnic de fonamentacions. Problemàtiques especials en terrenys blans. Tècniques de tractament i millora del terreny. Caracterització i estabilitat de talussos.  
3. Traçat de carreteres. Norma 9.6.I.Q: carreteres, generalitats i dades bàsiques per a l'estudi del traçat, velocitat i visibilitat. Estudis de trànsit, intensitats, velocitats, capacitats. Traçat en planta: Alineacions rectes. Corbes circulars: ràdios i peralts, característiques, desenvolupament mínim. Corbes de transició: funcions, forma i característiques, longitud mínima. Limitacions. Condicions de percepció visual. Transició del peralt. Traçat en alçat: Inclinació de les rasants: valors extrems, Acords verticals. Paràmetres mínims de la corba d'acord. Condicions de visibilitat. Coordinació dels traçats en planta i alçat. Pèrdues de traçat. Secció transversal: Elements i dimensiones. Talussos i cunetes. Sobreample. Pendents transversals.  
  
4. Nusos. Principis bàsics i elements de traçat. Morfologia. Ramals. Enllaços: tipus, dissenys, moviments i capacitat. Interseccions. Rotondes: disseny, capacitat, senyalització. Carrils de canvi de velocitat. Confluències i bifurcacions. Vies de servei i vies col·lectores/distribuïdores. Distància de seguretat entre accessos.  
5. Drenatge superficial. Estudis hidràulics. Obres de desguàs. Normativa aplicable. Drenatge subterrani. Geotèxtils: Funcions, aplicacions, característiques i disposicions constructives.  
6. Ferms: Normativa aplicable al sistema viari de la Comunitat Valenciana que no siga de titularitat estatal. Dimensionament. Renovació superficial, reforç i rehabilitació. Ferms i moviment de terres: Classificació i característiques dels sòls. Construcció d'esplanades. Construcció de terraplens i pedraplens. Capacitat de suport de les esplanades. Normes i especificacions. Estabilitzacions.   
7. Obres de pas. Reconeixements. Ponts i Viaductes: Elecció i selecció. Normes aplicables al seu projecte. Mètodes d'auscultació. Passarel·les. Senyalització, abalisament i defenses: Normativa aplicable. Tipus de senyals. Senyalització horitzontal i vertical. Sistemes d'informació a les persones usuàries de la via. Sistemes intel·ligents de trànsit. Senyalització variable. Sistemes de contenció de vehicles. Senyalització d'obres.  
8. La seguretat viària i la gestió de la seguretat viària. Visió zero. Índexs d'accidentalitat. Trams de concentració d'accidents. Mesures d'actuació. El Decret 57/2021 de 23 d'abril del Consell de transposició de la Directiva (UE) 2019/1936 del Parlament Europeu i del Consell de 23 d'octubre de 2019 per la qual es modifica la Directiva 2008/96/CE sobre Gestió de la seguretat de les infraestructures viàries. Aspectes de la infraestructura amb major incidència sobre la seguretat viària. Plans de seguretat viària de la Comunitat Valenciana.   
9. Travessies de carreteres: Problemàtica associada. Disseny. Mesures de reducció de velocitat en travessies.   
10. La Llei 6/2011, d'1 d'abril, de la Generalitat, de mobilitat de la Comunitat Valenciana: àmbit d'aplicació, Plans de mobilitat, El Fòrum de la Mobilitat. Investigació de la mobilitat: enquestes, aforaments, criteris de zonificació. Prospectiva: fonaments teòrics dels models de mobilitat i transport. Mesures i actuacions-tipus per a aconseguir una mobilitat sostenible. Aplicació del big data a la mobilitat. La mobilitat com a servei (MaaS).   
11. Maneres de mobilitat sostenible no motoritzats i la seua coexistència amb maneres motoritzades: problemàtica i solucions. Carrils bici. Tipus. Disseny, materials, senyalització. Vianants: Itineraris segurs i accessibles.  
12. Marc competencial dels ports a la Comunitat Valenciana. Autoritats portuàries. Llei 2/2014, de 13 de juny, de ports de la Generalitat. El sistema portuari de la Generalitat: ports de gestió directa i ports de gestió indirecta. Tarifes portuàries de la Generalitat Valenciana: Tipus de tarifes.  
13. Disseny de ports: Flota tipus. Accessibilitat marítima i terrestre. Característiques de l'atracada. Delimitació dels espais i usos portuaris. Serveis i activitats en terra. Ordenació de la zona de servei. Disseny de llotges. Marines seques. Obres portuàries: Clima marítim i ona de càlcul. Característiques de les obres d'abric. Obres d'atracada. Dragatges: Tipus de dragatge, tipus de draga i mitjans auxiliars.   
14. Distribució competencial en matèria de costes en la Comunitat Valenciana. Llei de costes 22/1988, de 28 de juliol i Llei 2/2013, de 29 de maig, de protecció i ús sostenible del litoral i de modificació de la Llei 22/1988, de 28 de juliol, de Costes, i el seu desplegament pel Reial decret 876/2014, de 10 d'octubre, pel qual s'aprova el Reglament general de costes: Domini públic maritimterrestre. Utilització, servituds i limitacions de la propietat. Zona d'influència. Reserves i adscripcions. Autoritzacions i concessions.  
15. La dinàmica litoral: transport de sediments i perfil de platja. Profunditat activa. Obres de defensa de la costa. Regeneració de platges. Fonts naturals de sediments. Préstecs marins. Transvasaments d'arenes. El sistema sedimentari de la costa valenciana. Formes costaneres característiques. Platges. Erosió. Tipologia de les obres de defensa, protecció i regeneració costanera.   
16. Marc competencial en matèria hidràulica en la Comunitat Valenciana. La Llei d'aigües (Reial decret legislatiu 1/2001, de 20 de juliol i les seues modificacions) i el Reglament del domini públic hidràulic (Reial decret 849/1986 i les seues modificacions): Domini públic hidràulic (DPH): característiques, béns que l'integren, aigües públiques i privades, utilització i règim jurídic, usos comuns i privatius, cabals ecològics, servituds, zones de policia i de flux preferent, fitació i partió.   
  
17. Concepte de contaminació segons la Llei d'aigües. Els abocaments: tipus, autorització, censos d'abocaments autoritzats, cens nacional d'abocaments, competències administratives, tramitació. Programa de vigilància i control de l'efluent. Conduccions d'abocament a la mar.  
18. Qualitat de les aigües. Normativa sobre qualitat d'aigües: aigües superficials, aigües de bany, aigües per a consum humà, per a vida piscícola i per a cria de mol·luscos. Contaminació per nitrats i normativa relacionada. Zones vulnerables. Qualitat d'aigües subterrànies i la seua protecció. Substàncies prioritàries. Els contaminants emergents. Les xarxes de control de qualitat. Les reserves naturals fluvials i la seua protecció.   
19. Obres hidràuliques: Canals. Elements de regulació, control i derivació. Conduccions en càrrega: tipus de canonada, tipus de juntes, vàlvules i elements de regulació i control. Estacions de bombament: conceptes bàsics, tipus de bombes, característiques, selecció, transitoris i proteccions. Enginyeria d'impulsions: traçat, tipus i càlcul. Eficiència energètica en xarxes hidràuliques. Canalitzacions urbanes.  
20. Proveïment. Dotacions. Captacions d'aigües superficials i subterrànies. Competències administratives en el proveïment d'aigües per a consum humà. Explotació de xarxes de proveïment: legislació, formes de gestió, tarifes, inversions.   
21. Potabilització d'aigua i xarxes de proveïment. Aigües prepotables. Qualitat de les aigües per a consum humà i el seu control. Xarxes de distribució d'aigua potable: elements de la xarxa, modelització, eficiència energètica, seguretat alimentària, control de pèrdues i fuites. Depòsits: concepció, funcions, projecte, construcció, manteniment i explotació.   
22. Sanejament. La Llei de sanejament d'aigües residuals de la Comunitat Valenciana. El cànon de sanejament. L'Entitat Pública de Sanejament d'Aigües Residuals de la Comunitat Valenciana: Competències, Els plans de sanejament a la Comunitat Valenciana. El Pla Nacional de Qualitat de les Aigües. Depuració i xarxes de sanejament. Processos i tècniques de tractament d'aigües residuals: pretractaments, tractaments primaris i secundaris, reducció de nutrients, tractaments terciaris, desinfecció. Tractaments aplicables segons la destinació de l'efluent. Tractament i valorització de fangs procedents del tractament d'aigües residuals. Xarxes de sanejament: tipus, elements, disseny, càlcul i modelització.  
23. Fenòmens hidrològics extrems. El Sistemes d'Informació Hidrològica (SAIH) a la Comunitat Valenciana. Plans de Gestió de Riscos d'Inundació a la Comunitat Valenciana. Les zones inundables i les zones de flux preferent, definició i limitacions.   
24. Ferrocarrils: Marc competencial en matèria ferroviària de la Comunitat Valenciana. Formes de gestió dels serveis. Passos a nivell de ferrocarrils: Normativa aplicable i disseny. Eliminació de passos i disseny de solucions. Traçat, geometria de la via, peralts, transicions i seccions. Gàlibs en passos superiors/inferiors i túnels. La Llei 7/2018, de 26 de març, de la Generalitat, de seguretat ferroviària. L'Agència Valenciana de Seguretat Ferroviària.  
25. La via: Tipologia i materials. Aparells de via. Via sense juntes. Muntatge de via: Condicionants i maquinària. Auscultació de la via en servei. Operacions de manteniment i renovació. Ferrocarrils urbans i metropolitans: característiques especials. Tipologies. Electrificació ferroviària: components, tipologia i característiques. Instal·lacions de seguretat. Control de la senyalització: enclavaments, bloquejos. Centres de control de trànsit. Sistemes de seguiment, protecció i conducció automàtica de trens. Superestructura de via: Instal·lacions d'energia: connexions, transformació, energia de tracció. Catenària: tipologies. Sistemes de senyalització ferroviària: ASFA, FAP, ATP, ERTMS. Conducció automàtica: ATO, CBTC.   
26. Transport de viatgers. Maneres de transport: tipus (incloent sistemes «Bus Ràpid Transit, BRT»), capacitat, velocitat, radi d'acció, cost, eficiència energètica. Aparcaments dissuasius. Transport a la demanda. Els sistemes tarifaris convencionals i integrats, coeficient de cobertura. Finançament dels sistemes de transport. Sistemes concessionals. Els contractes-programa. Telemàtica i transports: Sistemes d'Ajuda a l'Explotació (SAE).   
27. Llei 6/2011, d'1 d'abril, de la Generalitat, de Mobilitat de la Comunitat Valenciana: Projecte de servei públic de transport, contracte de servei públic de transport, formes de prestació i contractació, terminis dels contractes, modificacions dels contractes dels serveis públics de transport. Classificació dels transports de viatgers. El Pla de transport públic de la Comunitat Valenciana.  
28. Logística i transport intermodal de mercaderies: Concepte. Tipus de nodes logístics. Funcions, serveis i activitats associades. Criteris de localització. Marc legal de les infraestructures de transport de la Comunitat Valenciana d'acord amb la Llei 6/2011, d'1 d'abril, de mobilitat de la Comunitat Valenciana: Infraestructures de transport: Principis generals. Planificació d'infraestructures. Compatibilitat de les infraestructures de transport amb l'entorn.   
29. La contaminació acústica: Normativa de la UE, espanyola i de la Comunitat Valenciana sobre soroll. La Llei 7/2002, de 3 de desembre, de la Generalitat Valenciana, de protecció contra la contaminació acústica i les seues modificacions. El decret 104/2006, de 14 de juliol, del Consell, de planificació i gestió en matèria de contaminació acústica. L'avaluació, prevenció i reducció del soroll ambiental. Mesures correctores. Els mapes estratègics de soroll i els plans d'acció.  
30. L'impacte ambiental en l'enginyeria: legislació aplicable. L'avaluació ambiental de plans, programes i projectes. Efectes externs de les infraestructures: congestió, fraccionament d'hàbitats, atropellaments de fauna, efectes barrera, contaminació, degradació del paisatge i d'altres. El Conveni Europeu del Paisatge. La integració paisatgística de les infraestructures.  
31. Marc legal en matèria de sòl i urbanisme. Competències estatals i competències autonòmiques. La llei 5/2014, de 25 de juliol, d'ordenació del territori, urbanisme i paisatge de la Comunitat Valenciana, i les seues modificacions: Instruments d'ordenació). Els òrgans territorials i urbanístics de la Comunitat Valenciana.  
32. L'Ordenació Territorial. L'Estratègia Territorial de la Comunitat Valenciana. Els plans d'acció territorial: el pla d'acció territorial sobre prevenció del risc d'inundació en la Comunitat Valenciana (PATRICOVA), el pla d'acció territorial d'ordenació i dinamització de l'Horta de València (PATHorta).  
33. El codi estructural per a estructures de formigó: principis generals, bases de projecte, anàlisi estructural, propietats tecnològiques dels materials, durabilitat, càlcul, elements estructurals, execució i control. Recomanacions per a la utilització de formigó amb fibres.   
34. El contracte d'obres en la Llei 9/2017, de 8 de novembre, de contractes del sector públic: Actuacions preparatòries. Execució. Modificació dels contractes. Compliment. Resolució dels contractes. Certificació final d'obra i Projecte de Liquidació. Garantia i vicis ocults.  
  
35. Seguretat i Salut en les obres. Reial decret 1627/1997, de 24 d'octubre, sobre disposicions mínimes de Seguretat i Salut en les obres i posteriors modificacions. Llei 31/1995 de 8 de novembre de prevenció de riscos laborals i modificacions: Principals disposicions. Contingut de l'estudi de Seguretat i Salut. Pla de Seguretat i Salut. Determinacions. Coordinador de Seguretat i Salut.  
  
  
Convocatòria 193/21: A2-16-02 Superior de gestió en acció social de l'administració de la Generalitat. Escala Educació social.  
  
1. Els drets de la infància i de l'adolescència. Convenció sobre els Drets de l'Infant (CDI). Estatut jurídic de la infància i l'adolescència a la Comunitat Valenciana, segons el títol II de la Llei 26/2018, de 21 de desembre, de la Generalitat, de drets i garanties de la infància i l'adolescència.   
2. Necessitats de la infància i l'adolescència. Característiques, definició i tipologia del maltractament infantil. Observació General núm. 13 del Comité dels Drets de l'Infant: dret de l'infant a no ser objecte de cap forma de violència.   
3. Llei orgànica 1/1996, de 15 de gener, de protecció jurídica del menor, de modificació parcial del Codi Civil i de la Llei d'enjudiciament civil. Llei orgànica 8/2021, de 4 de juny, de protecció integral a la infància i l'adolescència davant de la violència.  
4. Llei 26/2018, de 21 de desembre, de la Generalitat, de drets i garanties de la infància i l'adolescència.   
5. Valoració, detecció i notificació de situacions de desprotecció infantil. Deure de denúncia. Principis d'actuació en situacions de desprotecció infantil des de l'àmbit educatiu, sanitari i policial segons la normativa vigent en l'àmbit de la Comunitat Valenciana.  
6. Valoració, detecció i notificació de situacions de desprotecció infantil. Deure de denúncia. Principis d'actuació en situacions de desprotecció infantil des de l'àmbit social segons la normativa vigent en l'àmbit de la Comunitat Valenciana.  
7. Òrgans territorials de coordinació en l'àmbit de la protecció de la infància i l'adolescència de la Comunitat Valenciana.   
8. Competències de les entitats públiques de la Generalitat i de les entitats locals de la Comunitat Valenciana en matèria de protecció de la infància i l'adolescència. Situacions de desprotecció social de la infància i l'adolescència: risc, desemparament. Formes de guarda. La institució de tutela administrativa.   
9. El perfil del personal educador social en l'atenció a la infància i l'adolescència. Funcions, principis i àmbits d'intervenció. L'equip educatiu en les residències i llars de protecció i residències socioeducatives.   
10. L'acolliment residencial: tipologia i planificació dels recursos. Projecte global de les residències i les llars. Estructures de participació de la infància i l'adolescència en les llars i residències.  
  
11. El model d'atenció centrat en la persona. Programes i tècniques d'intervenció socioeducativa. Implementació del programa d'intervenció individualitzada, segons la normativa vigent en l'àmbit de la Comunitat Valenciana. L'informe individual. Consideracions ètiques en la seua elaboració, segons el codi deontològic de l'educador i l'educadora social.  
12. Els xiquets, xiquetes i adolescents com a subjectes de dret. Foment de la ciutadania activa a través de la participació de la infància i l'adolescència. Òrgans de participació: Consell d'Infància i Adolescència de la Comunitat Valenciana i Consell Infantil i Adolescent del Sistema de Protecció.  
13. Salut Mental. Recursos de salut mental infantojuvenil. Les unitats educatives terapèutiques/hospitals de dia infantil i adolescent per a la resposta integral a l'alumnat amb necessitats educatives especials derivades de trastorns greus de salut mental segons la normativa vigent.   
  
14. El model d'atenció centrat en la persona. Programes i tècniques d'atenció socioeducativa amb la infància i l'adolescència amb discapacitat/diversitat funcional. Observació General núm. 9 del Comité dels Drets de l'Infant: Els drets dels xiquets amb discapacitat (2007).  
  
15. Educació afectivosexual. Relacions igualitàries. La coeducació com a eix transversal del projecte global. Intervenció socioeducativa amb perspectiva de gènere.  
16. Diversitat sexual, familiar i de gènere. Atenció a la infància i adolescència en el protocol d'acompanyament per a garantir el dret a la identitat de gènere, l'expressió de gènere i la intersexualitat. LGTBIfòbia; conceptes, tipus i conseqüències. Prevenció, detecció, acompanyament i intervenció.   
17. Educació per a l'oci, el temps lliure i el consum responsable. Declaració d'oci educatiu de l'Institut Valencià de Joventut (IVAJ) ?Ens reunim amb altres valors?. Capítol XII del títol II de la Llei 26/2018, de 21 de desembre, de la Generalitat, de drets i garanties de la infància i l'adolescència. Eixos d'actuació de l'Estratègia Valenciana de la Joventut 2019 € 2023. Observació General núm. 17 del Comité dels Drets de l'Infant: sobre el dret del xiquet al descans, a l'esplai, el joc, les activitats recreatives, la vida cultural i les arts.  
  
18. Formació i inserció sociolaboral. La formació professional per a l'ocupació. Els itineraris personalitzats d'inserció sociolaboral. Organització de la resposta educativa per a la inclusió de l'alumnat en els centres docents sostinguts amb fons públics del sistema educatiu valencià segons la normativa vigent.  
19. El procés de transició de joves del sistema de protecció a la vida independent. Xarxa d'emancipació de la Comunitat Valenciana.  
  
20. Llei 19/2017, de 20 de desembre, de la Generalitat, de renda valenciana d'inclusió. Àmbit famílies amb fills i filles en situació d'empobriment. Joves dins del sistema de protecció i joves extutelats.  
  
21. Violència entre iguals: bullying, ciberbullying, sexting i altres formes de violència. Guia d'ús segur i responsable d'Internet per a professionals de serveis de protecció a la infància, 2019 de l'Observatori de la infància i Institut Nacional de Ciberseguretat (INCIBE).   
22. Prevenció i intervenció socioeducativa amb infància i adolescència en situació de risc: centres de dia, programes i tècniques d'intervenció. Xarxa de punts de trobada familiar a la Comunitat Valenciana: regulació legal, tipologia, modalitats d'actuació i funcions.   
  
23. Addiccions. Ús i abús de substàncies legals i no legals. Ludopaties. Detecció, prevenció i abordatge. Capítol VI. ?Drogodependències i altres trastorns addictius- articles referents a la infància i l'adolescència de la Llei, 10/2014, de 29 de desembre, de salut de la Comunitat Valenciana.   
24. Abús sexual. Protecció contra l'explotació sexual, el tràfic de persones menors d'edat i altres formes de violència. Tipologia. Protocol d'actuació: Identificació, notificació, actuació i atenció. Llei orgànica 1/2004, de 28 de desembre, de mesures de protecció integral contra la violència de gènere.   
25. Protocol d'actuació dels equips específics d'intervenció amb infància i adolescència (EEIIA). El Sistema Públic Valencià de serveis socials segons la Llei 3/2019, de 18 de febrer, de serveis socials inclusius de la Comunitat Valenciana.  
26. Atenció a la infància i adolescència migrant no acompanyades segons la normativa vigent. Pla d'atenció integral a persones menors d'edat migrants no acompanyades. Projecte migratori. Sensibilització i visibilització de les minories ètniques com a eix transversal en el projecte global de residències i llars. Observació General núm. 6 del Comité dels Drets de l'Infant: Tracte dels xiquets, xiquetes i adolescents no acompanyats i separats de la seua família fora del seu país d'origen.  
  
27. La mediació com a resolució de conflictes. La mediació familiar i intrageneracional. Educar des del conflicte: mediació entre iguals. Llei 24/2018, de 5 de desembre, de la Generalitat, de mediació de la Comunitat Valenciana.   
28. Decret 19/2018, de 9 de març, del Consell, pel qual es regula el reconeixement de la condició de família monoparental a la Comunitat Valenciana.   
29. Conductes disruptives. Violència paternofilial. Intervenció socioeducativa. L'equip tècnic dels jutjats de menors. Funcions i actuació. La reparació extrajudicial. Problemes greus de conducta: prevenció i intervenció. Coordinació interinstitucional. Residències específiques de problemes greus de conducta.  
30. El procés judicial de persones menors d'edat en conflicte amb la llei segons la Llei orgànica 5/2000, de 12 de gener, reguladora de la responsabilitat penal dels menors. Mesures susceptibles de ser imposades, continguts, duració, i informes d'execució. Especial referència als recursos existents a la Comunitat Valenciana.  
31. Residències socioeducatives: normativa de funcionament intern, procediment d'ingrés de les persones menors d'edat i tràmits posteriors a l'ingrés; faltes i sancions, permisos i eixides, i comunicacions de les persones internades.  
32. L'acolliment familiar. Modalitats d'acolliment familiar. Procediment administratiu per a la declaració de l'aptitud de les persones que s'ofereixen per a acollir. Drets i responsabilitats de les persones acollidores i acolliments.  
33. Drets i responsabilitats de les persones acollidores: suport tècnic i econòmic.  
34. L'adopció nacional i internacional. Tramitació dels oferiments per a adoptar. L'adopció oberta. Recerca d'orígens.  
35. La intervenció tècnica en els acolliments familiars formalitzats. Planificació de la intervenció i agents implicats.  
  
  
Convocatòria 194/21: A2-16-03 Superior de gestió en acció social de l'administració de la Generalitat. Escala Treball social.   
  
1. Llei 3/2019, de 18 de febrer, dels serveis socials inclusius de la Comunitat Valenciana. Procés de configuració del Sistema Públic Valencià de Serveis Socials: preàmbul i principis rectors.  
  
2. La Llei 3/2019, de 18 de febrer, dels serveis socials inclusius de la Comunitat Valenciana: Drets i deures de les persones professionals dels serveis socials.  
3. La Llei 3/2019, de 18 de febrer, dels serveis socials inclusius de la Comunitat Valenciana: Estructura funcional i territorial del Sistema Públic Valencià de Serveis Socials.  
4. La Llei 3/2019, de 18 de febrer, dels serveis socials inclusius de la Comunitat Valenciana: Catàleg i cartera de prestacions del Sistema Públic Valencià de Serveis Socials.  
5. La Llei 3/2019, de 18 de febrer, dels serveis socials inclusius de la Comunitat Valenciana: Intervenció de les persones professionals de serveis socials i instruments tècnics.  
6. La Llei 19/2017, de 20 de desembre, de la Generalitat, de renda valenciana d'inclusió: Modalitats de la renda valenciana d'Inclusió. Persones titulars, requisits d'accés i obligacions de les persones destinatàries.  
7. El Decret 59/2019, de 12 d'abril, d'ordenació del Sistema Públic Valencià de Serveis Socials. Capítol III. De l'estructura i organització del Registre general de titulars d'activitats, de serveis i centres de serveis socials de la Comunitat Valenciana.  
9. Principis i drets reconeguts en la Llei 23/2018, de 29 de novembre, de la Generalitat, d'igualtat de les persones LGTBI.  
10. La Llei 26/2018, de 21 de desembre, de la Generalitat, de drets i garanties de la infància i l'adolescència: Principis rectors i línies d'actuació en les polítiques públiques.  
11. Llei 26/2018, de 21 de desembre, de la Generalitat, de drets i garanties de la infància i l'adolescència: Títol III, Protecció social i jurídica de la infància i l'adolescència.  
12. Llei 26/2018, de 21 de desembre, de la Generalitat, de drets i garanties de la infància i l'adolescència: Títol IV, Atenció socioeducativa de persones menors d'edat en conflicte amb la llei.   
13. Llei 26/2018, de 21 de desembre, de la Generalitat, de drets i garanties de la infància i l'adolescència: Títol V, Competències públiques i cooperació per a la promoció i protecció dels drets de la infància.  
  
14. La intervenció de l'equip psicosocial dels jutjats de família en la valoració de les mesures de protecció adoptades per l'entitat pública. L'avaluació psicològica de la idoneïtat per a l'exercici de les funcions parentals en la filiació adoptiva.  
15. Reial decret 1109/2015, d'11 de desembre, pel qual es desenvolupa la Llei 4/2015, de 27 d'abril, de l'Estatut de la víctima del delicte, i es regulen les oficines d'assistència a les víctimes del delicte: Les oficines d'assistència a les víctimes.   
16. Reial decret 1109/2015, d'11 de desembre, pel qual es desenvolupa la Llei 4/2015, de 27 d'abril, de l'Estatut de la víctima del delicte, i es regulen les oficines d'assistència a les víctimes del delicte: Drets de les víctimes.   
17. Avaluació individualitzada de les víctimes del delicte i programes d'intervenció. Reial decret 1109/2015, d'11 de desembre, pel qual es desenvolupa la Llei 4/2015, de 27 d'abril, de l'Estatut de la víctima del delicte, i es regulen les oficines d'assistència a les víctimes del delicte: Avaluació individual de les víctimes. Protocol general bàsic d'actuació de la xarxa d'oficines de la Generalitat d'assistència a les víctimes del delicte.  
18. Reial decret 1109/2015, d'11 de desembre, pel qual es desenvolupa la Llei 4/2015, de 27 d'abril, de l'Estatut de la víctima del delicte, i es regulen les oficines d'assistència a les víctimes del delicte: Funcions de les oficines d'assistència a les víctimes. Decret 165/2016, de 4 de novembre del Consell pel qual es crea i regula la Xarxa d'Oficines de la Generalitat d'Assistència a les Víctimes del Delicte: Títol III, Funcionament de la Xarxa d'Oficines de la Generalitat d'Assistència a les Víctimes del Delicte.  
19. La Llei orgànica 1/2004, de 28 de desembre, de mesures de protecció integral contra la violència de gènere.  
20. Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social: Drets i obligacions.  
  
21. Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social: Objecte, definicions i principis.  
  
22. Reial decret 1971/1999, de 23 de desembre, de procediment per al reconeixement, declaració i qualificació del grau de minusvalidesa: Graus de discapacitat i factors socials complementaris. Ordre de 19 de novembre de 2001, de la Conselleria de Benestar Social, per la qual s'estableix el procediment per al reconeixement, declaració i qualificació del grau de discapacitat en l'àmbit de la Comunitat Valenciana, modificada per l'Ordre 2/2019, de 16 de juliol, de  la Vicepresidència i Conselleria d'Igualtat i Polítiques Inclusives.  
23. Llei 11/2003, de 10 d'abril, de la Generalitat, sobre l'Estatut de les persones amb discapacitat, modificada per la Llei 9/2018, de 24 d'abril, de la Generalitat.  
24. Les persones majors. Marc normatiu bàsic. Aspectes psicosocials de l'envelliment i de l'atenció a les persones majors. Model d'atenció centrat en la persona.  
25. Avaluació gerontològica integral: avaluació física i funcional, avaluació mental. Identificació d'escales de valoració estandarditzades i validades d'ús sociosanitari. Professionals implicats en la realització.   
26. El maltractament a les persones majors: Definició i tipus de maltractament. Indicadors de maltractaments i factors de risc. Procediment d'actuació.  
27. Promoció de l'envelliment actiu. Programes i recursos  
28. Llei 39/2006, de 14 de desembre, de promoció de l'autonomia personal i atenció a les persones en situació de dependència: títol preliminar.  
29. Decret 62/2017, de 19 de maig, del Consell, pel qual s'estableix el procediment per a reconéixer el grau en les persones i l'accés al sistema públic de serveis i prestacions econòmiques: Títol II. Reconeixement de la situació de dependència. Títol III. Del sistema de serveis i prestacions a la Comunitat Valenciana.  
30. Tècniques i instruments en treball social: Entrevista social i informe social.   
31. La informatització en el treball social: Sistema d'Informació d'Usuaris de Serveis Socials (SIUSS).   
32. La intervenció social: concepte. Prevenció, assistència, rehabilitació i reinserció.   
33. Llei 45/2015, de 14 d'octubre, de voluntariat: Concepte de voluntariat.   
34. Codi deontològic de treball social: Drets i deures dels/les treballadors/es socials. La confidencialitat i secret professional.  
  
35. L'avaluació en treball social: concepte i tipus d'avaluació.  
  
  
Convocatòria 195/21: A2-17 Superior de gestió en arquitectura de l'administració de la Generalitat.   
  
1. La legislació urbanística en l'Estat espanyol: Evolució històrica. La legislació urbanística aplicable a la Comunitat Valenciana. Infraestructura verda, paisatge i criteris per a una ocupació racional del territori a la Comunitat Valenciana.  
2. Règim urbanístic del sòl: Tipus de plans. Ordenació estructural i ordenació detallada. Classificació i qualificació de sòl. Xarxa primària i xarxa secundària de dotacions públiques. Aprofitament tipus i àrees de repartiment.  
3. Intervenció en l'edificació i ús del sòl. Llicències i declaracions responsables. Disciplina urbanística: infraccions, restauració de la legalitat urbanística i sancions, responsabilitats, procediments i competències. El deure normal de conservació d'edificis. La declaració de ruïna. Intervenció en edificis catalogats.  
4. La Llei 6/2014, de 25 de juliol, de Prevenció, qualitat i control ambiental d'activitats de la Comunitat Valenciana. La intervenció administrativa en les activitats amb incidència ambiental: objectius, tipus d'activitats, instruments d'intervenció, control, inspecció i sanció.  
  
5. La Llei 38/1999, de 5 de novembre, d'ordenació de l'edificació (LOE). Agents de l'edificació. Normativa d'aplicació. Aplicació en les administracions públiques. Requisits bàsics en l'edificació.  
  
6. La Llei 3/2004, de 30 de juny, de la Generalitat, d'ordenació i foment de la qualitat de l'edificació (\*LOFCE). Normativa de desenvolupament per a la primera ocupació i successives d'habitatges.  
7. Normativa de la Comunitat Valenciana per a la gestió de la qualitat en les obres d'edificació. Gestió de la qualitat en estructures de formigó d'acord amb el Codi estructural.  
8. Normes de disseny i qualitat en edificis d'habitatge en l'àmbit de la Comunitat Valenciana.  
9. Actuacions protegibles en matèria d'habitatge. Plans d'habitatge i sòl estatals i autonòmics. Convenis de col·laboració. Normativa estatal i autonòmica aplicable.  
10. Plans i programes vinculats a la rehabilitació edificatòria, i la regeneració i renovació urbana: Objecte. Actuacions subvencionables. Requisits. Persones beneficiàries i gestió. Agent i gestor/a de la rehabilitació. Condicions particulars de les actuacions objecte de les ajudes. Cost subvencionable. Inversió màxima subvencionable i quantia de les ajudes. Compatibilitat d'ajudes.   
11. El llibre de l'edifici. Àmbit d'aplicació. Parts de què consta. Formalització. Documentació específica que ha d'incloure el document d'Especificacions Tècniques.  
12. Codi Tècnic de l'Edificació (CTE). Disposicions generals, condicions tècniques i administratives, exigències bàsiques i annexos.  
13. Codi Tècnic de l'Edificació. Seguretat estructural: Bases de càlcul i accions en l'edificació. Document Bàsic SE Document Bàsic ES-AE.  
14. Codi Tècnic de l'Edificació. Seguretat en cas d'incendi. Document Bàsic SI.  
15. Codi Tècnic de l'Edificació. Seguretat d'utilització i accessibilitat. Document bàsic SUA.  
16. Codi Tècnic de l'Edificació. Salubritat. Document Bàsic HS.  
  
17. Codi Tècnic de l'Edificació. Protecció enfront del soroll. Document Bàsic HR.  
18. Codi Tècnic de l'Edificació. Exigències bàsiques d'estalvi d'energia. Document Bàsic HE. Reglament d'Instal·lacions Tèrmiques en els edificis (RITE).  
19. Disposicions mínimes de seguretat i salut en les obres de construcció. Documentació. Normativa reguladora.   
20. Normativa d'Accessibilitat en l'edificació i en els espais públics en la Comunitat Valenciana.  
21. Normativa d'aplicació a locals d'espectacles, establiments públics i activitats recreatives de la Comunitat Valenciana i altra normativa complementària.  
22. Infraestructures educatives en la Comunitat Valenciana: característiques, requisits i requeriments funcionals dels edificis i espais exteriors dels centres educatius en els diferents nivells d'ensenyament. Normativa aplicable.  
23. Infraestructures sanitàries. Els hospitals d'aguts i les seues principals unitats assistencials. La unitat d'hospitalització, el bloc quirúrgic, la unitat d'urgències hospitalàries i la unitat de vigilància intensiva: estructura física, zones i locals de la unitat, així com la seua organització funcional i relació amb altres unitats hospitalàries.  
24. Centres de serveis socials en la Comunitat Valenciana destinats a persones majors, persones discapacitades, persones amb malaltia mental crònica, infància i adolescència, serveis socials i dona. Programes funcionals, característiques tècniques especials exigibles dels espais, elements i instal·lacions. Normativa d'aplicació en vigor.  
  
25. Patologia en edificació: fonamentació, estructura, forjats, façanes, cobertes, fusteries, revestiments i en instal·lacions. Causes més freqüents i sistemes de reparació.  
26. Restauració, conservació i manteniment d'edificis. Normativa. Instruccions d'ús, conservació i manteniment. Inspecció tècnica d'edificis. Informe d'avaluació de l'edifici.  
27. El patrimoni cultural valencià. Legislació vigent de la Comunitat Valenciana i d'àmbit estatal. Béns d'interés cultural immobles: monuments, jardins històrics i conjunts històrics. Béns de rellevància local. Plans especials de protecció de conjunts històrics. Nivells de protecció en Ordenances Municipals. Criteris d'intervenció. La recuperació d'edificis històrics: patologies i la seua reparació o restauració.  
  
28. El títol VI de la LLEI 2/2011, de 22 de març, de la Generalitat, de l'Esport i l'Activitat Física de la Comunitat Valenciana en les instal·lacions, equipaments i infraestructures esportives. La Normativa Bàsica d'Instal·lacions i Equipaments Esportius. Les normes de projecte i reglamentàries de la normativa sobre instal·lacions esportives i per a l'esplai (NIDE) del Consell Superior d'Esports. L'estudi de viabilitat de la gestió, tant en matèria de personal com econòmica de les instal·lacions esportives, així com, els mitjans necessaris per al manteniment sostenible d'aquestes.  
29. Instal·lació elèctrica de Baixa Tensió. Parts de la instal·lació. Execució i posada en servei de les instal·lacions. Graus d'electrificació. Previsió de potència en l'habitatge. Instal·lacions interiors en habitatges. Instal·lacions en locals de pública concurrència. Normativa vigent en la matèria.  
30. El patrimoni de la Generalitat: Béns i drets que ho componen. La valoració patrimonial. Incorporació a l'inventari de les obres executades per l'administració. Afectació, desafectació, adscripció i canvi de destí. Alienació, permuta, cessió i adquisició. La partió i el seu procediment.  
31. Valoració immobiliària: teoria del valor. Finalitat de la valoració: tipus. Característiques del mercat mobiliari. Elements bàsics en valoració immobiliària. Valor i preu. Repercussions tributàries en la comprovació de valor en els tributs cedits a la Comunitat Valenciana.  
  
32. Els contractes del Sector Públic. Normes que els regulen. Requisits per a contractar amb l'administració. Tipus de contractes. Procediments d'adjudicació. Prestació de garanties. Prerrogatives de l'administració. Plecs de clàusules administratives. Plec de prescripcions tècniques.  
33. Actuacions preparatòries del contracte d'obres. Estudi de viabilitat. Memòries valorades, avantprojectes i projectes d'obres. Supervisió de projectes. Replanteig del projecte.  
34. Execució del contracte d'obres. Certificacions: caràcter, tipus i conceptes integrants. Mesuraments: requisits i criteris. Relacions valorades: abast i criteri de valoració. L'abonament en l'obra de la contractació pública. La recepció d'obra, certificació final d'obres. I liquidació. Modificació del contracte d'obres i altres incidències contractuals. Cessió i subcontractació.   
35. La producció i gestió dels residus de construcció i demolició. Reutilització. Reciclatge. Petjada de carboni.